उत्तर प्रदेश के मुख्यमंत्री श्री अखिलेश यादव देखेंगे महोबा के तालाब और योजनाओं की हकीकत
मुख्यमंत्री अखिलेश यादव आज महोबा जिले जनकल्याणकारी योजनाओं और जनता को दी जाने वाली बुनियादी सुविधाओं की हकीकत देखेंगे। वह महोबा के चरखारी में तालाब खोदाई अभियान को गति देने के उद्देश्य से यहां पहुंच रहे हैं।
मुख्यमंत्री सुबह 8.30 बजे लखनऊ के अमौसी एयरपोर्ट से रवाना होंगे। इसके बाद वह 9.25 बजे महोबा के चरखारी के मेला ग्राउंड में उतरेंगे। दो घंटे तक तालाब खोदाई की हकीकत देखने के बाद मुख्यमंत्री 11.25 बजे लखनऊ के लिए रवाना होंगे। मुख्यमंत्री के आगमन को लेकर पुलिस और प्रशासनिक अधिकारियों ने तैयारियां पूरी कर ली हैं। उनके साथ जलपुरुष राजेन्द्र सिंह, कैबिनेट मंत्री राजेन्द्र चौधरी, महाधिवक्ता विजय बहादुर सिंह, मुख्य सचिव आलोक रंजन के भी आने की संभावना है।